paragraph_text: U psihologiji, katarza je složeni proces kojim se potisnute ideje dovode u svijest, a zatim abreagiraju ponovnim preživljavanjem ili verbalizacijom. Time se smanjuje tenzija izazvana potisnutim patogenim iskustvima i neprijatnim emocijama povezanim s njima. Također, može značiti bilo koji oblik abreakcije bez obzira na njeno psihoterapijsko značenje. Na ovoj pretpostavci zasniva se katartička metoda.